Sa bobedi, ke ka baka la’ng Jesu a ile a phetha taba ye ka go bolela ka Aborahama, Isaka le Jakobo, e lego batho bao ba tlago go tsošetšwa mo lefaseng? (Bala Mateo 22:31, 32.) Ela hloko gore pele Jesu a bolela ka bapatriareka bao o thomile ka mantšu a rego, “ge e le mabapi le tsogo ya bahu.” Polelwana yeo e ka bontšha gore Jesu bjale o be a tlo bolela ka bao ba bego ba tlo tsošetšwa mo lefaseng. Ke moka, Jesu o ile a tsopola mangwalo a Moshe ao Basadutsei ba bego ba re ba a a dumela, a diriša mantšu ao Jehofa a a boditšego Moshe sehlareng se se tukago go ba nea bohlatse bjo bo oketšegilego bja gore tsogo—yeo go yona batho ba tlago go tsošetšwa mo lefaseng—ke morero wa Modimo wo o tlago go phethagala.—Ek. 3:1-6. 12. Go “wa” dikete tsa batho fa thoko ga bomang, mme ba wa ka tsela efe?